Човеколюбието на такива хора (които след многократни увещания не се засрамват, не показват на дело своето поправяне, ред.), наподобява тази невежествена снизходителност, за чиято небогоугодна употреба по отношение на синовете си е бил изобличаван Илий. Тази лъжлива снизходителност към закоравелите в пороците е измяна на истината, зломислие срещу общото благо, приучване да се гледа равнодушно към всякакъв порок.